ΠΕΡΙΛΗΨΗ ΠΡΟΚΗΡΥΞΗΣ ΟΙΚΟΝΟΜΙΚΟΥ ΒΟΗΘΗΜΑΤΟΣ
Η Διαχειριστική Επιτροπή του Κληροδοτήματος «Σπυρίδωνος Φ. Αντύπα Υπέρ της Κεφαλληνίας», σύμφωνα με την διαθήκη του Ευεργέτη, τον ισχύοντα Οργανισμό του Ιδρύματος ( Φ.Ε.Κ.815/1.11.1994 άρθρο 2 § α και ζ ) και των άρθρων 2 και 56 § 1 του Ν. 4182/2013, θα χορηγήσει οικονομικά βοηθήματα ως εξής:

1. Το συνολικό ποσό που θα χορηγηθεί ανέρχεται σε δέκα πέντε χιλιάδες  ευρώ (15.000€ ) για το έτος 2026*

2. Θα χορηγήσει χρηματικό ποσό ύψους  πεντακοσίων ευρώ (500,00€ ) σε τριάντα (30)  αναξιοπαθούσες οικογένειες ή φυσικά πρόσωπα.
3. Η βεβαίωση των οικογενειών αυτών μπορεί προαιρετικά να γίνει και από άλλους Φορείς
     του Ν. Κεφαλληνίας.
*   Κάθε οικονομικό βοήθημα χορηγείται άπαξ και μόνο για το 2026.
ΠΡΟΫΠΟΘΕΣΕΙΣ

Ο/η αιτών/αιτούσα πρέπει:

Να κατάγεται και να είναι μόνιμος/η κάτοικος Κεφαλονιάς. 
Να είναι γραμμένος/η στο Μητρώο ή Δημοτολόγιο των Δήμων Κεφαλονιάς 

Να έχει ανάγκη οικονομικής βοήθειας. 

Οι αιτήσεις μαζί με όλα τα απαιτούμενα δικαιολογητικά αποστέλλονται σε κλειστό φάκελο είτε με ταχυμεταφορά (courier) στην διεύθυνση: Διαχειριστική Επιτροπή Κληροδοτήματος «Σπυρίδωνος Φ. Αντύπα Υπέρ της Κεφαλληνίας», Κεφαλλήνων 5, Αργοστόλι Τ.Κ. 28100 είτε με συστημένο φάκελο μέσω ΕΛΤΑ στην ταχ. θυρίδα του Κληροδοτήματος (αριθ. 129).
(Τελευταία ημερομηνία ταχυδρομικής σφραγίδας 14-8-2026)

Σχετικές πληροφορίες παρέχονται στο γραφείο του Κληροδοτήματος στην οδό Κεφαλλήνων 5 στο Αργοστόλι, τηλ: 26710-22524,  e-mail: contact@klirvaglianos.gr κατά τις εργάσιμες ημέρες και ώρες και στην ιστοσελίδα του Κληροδοτήματος:  (http://klirvaglianos.gr/antypas).

 


Για την  Διαχειριστική Επιτροπή του Κληροδοτήματος
Ο Γραμματέας 






Η Πρόεδρος

Λάμπρος Σιμάτος



                          Ιλαριανή Τζανετάτου
